
RAPORT DE SPECIALITATE
privind aprobarea proiectului „Demolare construcție existentă și construire Centru de zi pentru persoane adulte cu dizabilități, acces auto, acces pietonal, parcaje, amenajare parcelă”, cod SMIS 152020,  finanțat prin POR 2014-2020, Axa 9/P.I. 9.1. și a cheltuielilor aferente acestuia, precum și a Acordului de parteneriat, încheiat între UAT Municipiul Timișoara și Direcția de Asistență Socială a Municipiului Timișoara, actualizat


Având în vedere Referatul de aprobare al proiectului de hotărâre  al Primarului Municipiului Timișoara și Proiectul de hotărâre privind aprobarea proiectului „Demolare construcție existentă și construire Centru de zi pentru persoane adulte cu dizabilități, acces auto, acces pietonal, parcaje, amenajare parcelă”, cod SMIS 152020, precum și a cheltuielilor aferente,
Facem următoarele precizări:

Municipiul Timișoara, în parteneriat cu Direcția de Asistență Socială a Municipiului Timișoara, a depus proiectul  ”Demolare construcție existenta și construire Centru de zi pentru persoane adulte cu dizabilități, acces auto, acces pietonal, parcaje, amenajare parcela”. Construcția Centrului se dorește a se realiza pe teritoriul delimitat prin Strategia de Dezvoltare Locală Freidorf, pe un teren cu o suprafață totală de 1124 mp amplasat pe str. Pavlov nr.19, zona Fratelia. 
Obiectivul general al proiectului vizează combaterea marginalizării sociale a persoanelor adulte care se confruntă cu  dizabilități și/sau cu boli cronice care le îngreunează activitățile zilnice aflate in risc de sărăcie și excluziune socială prin realizarea unei investiții în îmbunătățirea mediului fizic precum și investiții pentru dezvoltarea funcțiilor sociale – respectiv demolare construcție existenta și construire Centru de zi pentru persoane adulte cu dizabilități, acces auto, acces pietonal, parcaje, amenajare parcela. Centrul va avea capacitatea de aproximativ 40 locuri. Realizarea obiectivului va contribui de asemenea la: creșterea sentimentului de apartenență la comunitate al persoanelor adulte cu dizabilități și/sau boli cronice în urma accesării de servicii sociale în cadrul centrului; asigurarea pe timpul zilei a unor activități de îngrijire, educație, recreere - socializare, abilitare-reabilitare, consiliere, dezvoltarea deprinderilor de viață independentă pentru persoane cu dizabilități/boli cronice. dezvoltarea de acțiuni de informare la nivelul comunității în ceea ce privește serviciile oferite și beneficiile acestora pentru persoanele adulte cu dizabilități/boli cronice  marginalizate și familiile acestora. 
În acest sens, au fost adoptate: Hotărârea Consiliului Local al Municipiului Timişoara nr. 126 din 13.04.2021, privind aprobarea acordului de parteneriat între UAT Municipiul Timișoara și Direcția de Asistență Socială a Municipiului Timișoara pentru depunerea și implementarea proiectului „Demolare construcție existentă și construire Centru de zi pentru persoane adulte cu dizabilități, acces auto, acces pietonal, parcaje, amenajare parcelă”;
și
Hotărârea Consiliului Local al Municipiului Timişoara nr. 127 din 13.04.2021, privind aprobarea documentaţiei tehnico-economice, a indicatorilor tehnico-economici - faza S.F. şi a anexei privind descrierea sumară a investiției pentru obiectivul „Demolare construcție existentă și construire Centru de zi pentru persoane adulte cu dizabilități, acces auto, acces pietonal, parcaje, amenajare parcelă”, din Timişoara, str. N. Pavlov nr. 18.
La data de 09 iulie 2021 a fost depusă Cererea de finanțare cu nr. de înregistrare V/TM/2019/9/9.1/1/1535/09.07.2021, pentru realizarea proiectului „Demolare construcție existentă și construire Centru de zi pentru persoane adulte cu dizabilități, acces auto, acces pietonal, parcaje, amenajare parcelă”, cod SMIS 152020, în cadrul Programului Operaţional Regional 2014-2020, Axa 9/9.1. 
La data de 12.08.2021, prin adresa nr. 26040/11.08.2021, ADR Vest a comunicat Municipiului Timișoara că Cererea de finanțare depusă a fost admisă în etapa de precontractare și că mai sunt necesare clarificări pentru a putea continua procesul de evaluare, selecție și contractare a cererii de finanțare, cu precizarea că AMPOR își rezervă dreptul de a respinge proiectul pe întreg procesul de evaluare, selecție și contractare dacă nu sunt întrunite anumite condiții.

Astfel, pentru continuarea procesului de evaluare, selecție și contractare este necesară transmiterea anexelor obligatorii la contractul de finanțare, conform Ghidului specific pentru prioritatea de investiții POR/2019/9/9.1/1/7REGIUNI, dintre care unele trebuie supuse aprobării Consiliului Local al Municipiului Timișoara, mai exact:
· Hotarârea Consiliului Local de aprobare a proiectului și a cheltuielilor aferente, în conformitate cu ultima formă a bugetului rezultat în urma etapei de verificare, în care să fie incluse toate cheltuielile pe care solicitantul trebuie să le asigure pentru implementarea proiectului, în condițiile rambursării/decontării ulterioare a cheltuielilor eligibile din instrumente structurale;
· Acordul de parteneriat actualizat în conformitate cu ultima formă a bugetului proiectului.

	În concluzie,  
PROPUNEM:
·  aprobarea proiectului cu titlul „Demolare construcție existentă și construire Centru de zi pentru persoane adulte cu dizabilități, acces auto, acces pietonal, parcaje, amenajare parcelă”, cod SMIS 152020, finanțat în cadrul Programului Operațional Regional 2014-2020, Axa prioritară 9, Prioritatea de investiții 9.1, precum și a cheltuielilor aferente;
· aprobarea valorii totale a Proiectului „Demolare construcție existentă și construire Centru de zi pentru persoane adulte cu dizabilități, acces auto, acces pietonal, parcaje, amenajare parcelă”, cod SMIS 152020, în cuantum de  3.544.467,14 lei inclusiv TVA (din care valoare totală eligibilă 3.511.841,44 lei), distribuită astfel:
- Lider de proiect (Municipiul Timișoara): 2.781.999,85 lei  (inclusiv TVA), din care valoare totală eligibilă 2.749.374,15 lei (inclusiv TVA), cheltuielile neeligibile fiind în cuantum de 32.625,70 lei (inclusiv TVA).
- Partener (Direcţia de Asistenţă Socială a Municipiului Timişoara): 762.467,29 lei (inclusiv TVA), din care cheltuieli eligibile 762.467,29 lei (inclusiv TVA).
· aprobarea alocării din bugetul local a contribuției proprii în proiect a Municipiului Timișoara (lider de proiect) și a Direcției de Asistenţă Socială a Municipiului Timişoara (partener) în cuantum de 70.236,81 lei, reprezentând contribuția de 2% din valoarea eligibilă a proiectului conform secțiunii Bugetul proiectului din MySmis,  respectiv cofinanțarea acestuia, distribuită astfel:
- Lider de proiect (Municipiul Timișoara): 54.987,47 lei;
- Partener (Direcţia de Asistenţă Socială a Municipiului Timişoara): 15.249,34 lei. 
· aprobarea Acordului de parteneriat încheiat între UAT Municipiul Timișoara și Direcției de Asistență Socială a Municipiului Timișoara pentru depunerea și implementarea proiectului „Demolare construcție existentă și construire Centru de zi pentru persoane adulte cu dizabilități, acces auto, acces pietonal, parcaje, amenajare parcelă, actualizat în conformitate cu ultima formă a bugetului proiectului, astfel cum este prevăzut în Anexa la prezenta hotărâre și care face parte integrantă din aceasta.
· aprobarea preluării de către Municipiul Timișoara, în calitate de lider de proiect, a documentației tehnico-economice, elaborată la faza de SF pentru obiectivul de investiții "Demolare construcție existentă și construire Centru de zi pentru persoane adulte cu dizabilități, acces auto, acces pietonal, parcaje, amenajare parcelă" și aprobată prin HCLMT nr. 127/13.04.2021, de la Direcţia de Asistenţă Socială a Municipiului Timişoara, în calitate de partener proiect, în vederea demarării procedurii de achiziție a serviciilor de elaborare a proiectului tehnic;
· aprobarea asigurării tuturor resurselor financiare necesare implementării proiectului în condiţiile rambursării/decontării ulterioare a cheltuielilor eligibile din instrumente structurale.

Având în vedere prevederile legale expuse în prezentul raport şi  Ghidul General pentru POR 2014-2020, Axa prioritară 9, Prioritatea 9.1, apreciem că Proiectul de hotărâre privind aprobarea Proiectului „Demolare construcție existentă și construire Centru de zi pentru persoane adulte cu dizabilități, acces auto, acces pietonal, parcaje, amenajare parcelă”, cod SMIS 152020, finanțat prin POR 2014-2020, Axa 9/P.I. 9.1. și a cheltuielilor aferente acestuia, precum și a Acordului de parteneriat, încheiat între UAT Municipiul Timișoara și Direcția de Asistență Socială a Municipiului Timișoara, actualizat, îndeplinește condițiile tehnice pentru a fi supus dezbaterii și aprobării plenului consiliului local.

